CELEX: 32021D1311
Language: sk
Date: 2021-07-30 00:00:00
Title: Vykonávacie rozhodnutie Komisie (EÚ) 2021/1311 z 30. júla 2021 o uznaní subjektu Hrvatski Registar Brodova (Chorvátsky register lodnej dopravy) za klasifikačnú spoločnosť pre lode vnútrozemskej plavby v súlade so smernicou Európskeho parlamentu a Rady (EÚ) 2016/1629

9.8.2021   
               
               
                  SK
               
               
                  Úradný vestník Európskej únie
               
               
                  L 284/17
               
            
         VYKONÁVACIE ROZHODNUTIE KOMISIE (EÚ) 2021/1311
         z 30. júla 2021
         o uznaní subjektu Hrvatski Registar Brodova (Chorvátsky register lodnej dopravy) za klasifikačnú spoločnosť pre lode vnútrozemskej plavby v súlade so smernicou Európskeho parlamentu a Rady (EÚ) 2016/1629
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2016/1629 zo 14. septembra 2016, ktorou sa stanovujú technické požiadavky na lode vnútrozemskej plavby, ktorou sa mení smernica 2009/100/ES a ktorou sa zrušuje smernica 2006/87/ES (1), a najmä na jej článok 21 ods. 1,
         po porade s výborom zriadeným podľa článku 7 smernice Rady 91/672/EHS zo 16. decembra 1991 o vzájomnom uznávaní kapitánskych osvedčení pre prepravu tovaru a cestujúcich vnútrozemskou vodnou dopravou, vydávaných jednotlivými štátmi (2),
         keďže:
         
                     (1)
                  
                  
                     Chorvátsko predložilo Komisii žiadosť o uznanie subjektu Hrvatski Registar Brodova (ďalej len „HRB“) za klasifikačnú spoločnosť v súlade so smernicou (EÚ) 2016/1629.
                  
               
                     (2)
                  
                  
                     Chorvátsko zároveň predložilo informácie a dokumenty potrebné na to, aby Komisia mohla overiť splnenie kritérií na takéto uznanie.
                  
               
                     (3)
                  
                  
                     Keďže Ústredná komisia pre plavbu na Rýne (CCNR) nadobudla bohaté skúsenosti, pokiaľ ide o vývoj a aktualizáciu technologických požiadaviek na lode vnútrozemskej plavby, a s cieľom podporiť vypracovanie jednotných požiadaviek v tejto oblasti Komisia požiadala sekretariát CCNR o predloženie správy, ktorá uľahčí technickú analýzu údajov týkajúcich sa HRB.
                  
               
                     (4)
                  
                  
                     Komisia po posúdení informácií a dokumentov pripojených k žiadosti o uznanie, pri zohľadnení správy vypracovanej sekretariátom CCNR, dospela k záveru, že HRB spĺňa kritériá stanovené v prílohe VI k smernici (EÚ) 2016/1629,
                  
               PRIJALA TOTO ROZHODNUTIE:
         
            Článok 1
            Hrvatski Registar Brodova sa uznáva za klasifikačnú spoločnosť pre lode vnútrozemskej plavby v súlade so smernicou (EÚ) 2016/1629.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 30. júla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 252, 16.9.2016, s. 118.
         
            (2)  Ú. v. ES L 373, 31.12.1991, s. 29.